Anno Domini 1529. die xv. mensis Februarij præfatus Illustrissimus domnus Ioānes Cardinalis a Lotharingia Abbas Commendatarius præfati Monasterij Clun. existens in Decanatu de Paredo, vicarium suum generalem in spiritualibus  temporalib. confecit, instituit, ac nominauit, specialiter ad recipiendas professiones Religiosorum,  aliorum quorumcumque profiteri Ordinem Clun. volentium, reuerendum Patrem domnum Ioannem de Magdalena Priorem maiorem,  de Charitate. Anno Domini 1537. xxj. mensis Augusti, idem illustrissimus domnus Ioannes Cardinalis a Lotharingia Abbas Commendatarius præfati Monasterij contulit reuerendo Patri Domno Christophoro Coquille Doctori Theologo Priori maiori recenter post obitum reuerendi Patris Domini Ioannis de Magdalena instituto Vicariatum ad recipiendum professiones, apud Fontem Blaudi Senonensis Diœcesis. Anno Domini 1548. die vero xxv. mensis Iulij, illustrissimo domno Ioanne Cardinali a Lotharingia tunc Abbate,  apud Cluniacum præsente, capitulanter congregati omnes de Conuentu,  ad sonum campanæ, vt moris est, conuocati, vnanimiter petierunt  postularunt a summo Pontifice, attento præfati Illustrissimi Cardinalis senio, coadiutorem sibi cōcedi ad regimen præfati Monasterij, Illustrissimum Cardinalem Carolum a Lotharingia a Guisia tunc nuncupatum. Anno Domini 1550. Idem illustrissimus domnus Ioannes Cardinalis apud Nogentum Regis morte subitanea præuentus, viam vniuersæ carnis ingreditur die... mensis Iulij. Rexit annis XXI. Iacet apud Nogentum Regium.